A Nyírség Szakközépiskola Diákönkormányzatának 
Szervezeti és Működési Szabályzata

A diákönkormányzat és az iskolai vezetés közötti kapcsolattartás rendje

· A diákközgyűlés napirendjét az igazgató és a diákképviselő közösen állapítja meg.

· A DÖK a saját hatáskörébe tartozó döntések meghozatala előtt a nevelőtestület vélemé​nyét a segítő tanár közreműködésével, az igazgató útján kéri meg.

· A nevelőtestületi értekezleten a DÖK-öt a segítő tanár vagy a választott diákképviselő képviseli.

· Az iskola igazgatójának legalább 15 munkanappal korábban meg kell küldenie írásban a DÖK vezetőjének azokat a tervezett  intézkedéseket, amelyekkel kapcsolatban a DÖK- nek egyetértési joga van, illetőleg amikor a véleményét kötelezően ki kell kérni. A megküldött tervezetet az érdekeltek közösen vitatják meg és egyeztetik álláspontjukat.

· Az iskolai DÖK működéséhez használhatja az iskola valamely tantermét, melynek használatát ingyenesen az iskolai vezetés engedélyezi.

Működés

A DÖK a tanulók, a tanuló közösségek és a diákkörök érdekeinek képviseletére alakult. Az osztályok a Diákönkormányzati Szabályzatnak megfelelően választják osztálybizottságaikat. A bizottságok alkotják az iskolai Diákönkormányzatot /DÖK/, melynek tagjai megválasztják vezetőségüket.

A DÖK szervezett véleménynyilvánításának és tájékoztatásának fóruma a diákközgyűlés. Megtartásának idejét a tanév helyi rendje tartalmazza.

A diákönkormányzat felépítése

· A legfelsőbb döntéshozó fórum a közgyűlés, amely a tagokból áll. 

· A tagok az iskola valamennyi tanulója, aki elfogadja a szabályzatot. 

· A diákönkormányzat tagjai kérdést intézhetnek a diáktanácshoz, jogosultak a diákköz​gyűlésen személyesen részt venni.

· Az operatív döntéshozó fórum a DÖK vezetőkből álló tanács.

Az iskolai DÖK vezetőjének delegálása

A jogszerű diákönkormányzati választásoknak elengedhetetlen feltétele, hogy minden szavazati joggal rendelkező diák egyben választható is legyen a diákképviseletbe. A közok​ta​tási törvény (1993. évi LXXIX. tv.) megalkotásakor a demokratikus választási alapelvek figye​lem​bevételével a következő szabály került megfogalmazásra: 11.§ (1) „a tanuló joga különösen, hogy választó és választható legyen a diákképviseletbe;” 

A tanév kezdetén az előző évről megmaradt DÖK képviselők előkészítik az újabb DÖK képviselők jelölését, (mint a jelölőbizottság tagjai).

Menete:


osztályonkénti listát készítenek a jelöltekről


szeptember utolsó hetében lebonyolítják a választást

Összefoglalva:

A törvény szerint tehát minden diákot - függetlenül életkorától, tanulmányi eredményétől, magatartásától, stb. - megilleti az aktív választójog a diákönkormányzati választáson. A fő szabály alól a jelöltség sem jelent kivételt, tehát a jelölt is részt vesz a szavazáson és akár magára is szavazhat.

A tagok, a képviselők és a felnőtt segítő feladatai, jogai:
A képviselők feladatai és kötelességei:

választás

· Osztályonként egy képviselő, akit közvetlenül, - 2/3-os többségi alapon - választanak osztálytársai.

· A képviselő, osztálya vagy önmaga által visszahívható - 5 ember már kezdeményezheti a képviselő újraválasztását - s helyette új személy választható.

· Változáskor az iskola DÖK elnökét tájékoztatni kell. 

· A diáktanács akkor határozatképes, ha a szavazati joggal rendelkezők 2/3-os többsége jelen van. A diáktanács a döntéseit egyszerű szótöbbséggel hozza.

Feladata

· A tantestület illetve a diáktanács előtt az osztály véleményét kinyilváníthatja.

· Változáskor az iskola DÖK elnökét tájékoztatni kell.

Tisztségviselők:

Évente 2/3-os többséggel választja a DÖK vezetősége és 2/3-os többséggel vissza is vonhatja.
A tisztségviselő, önmaga vagy a vezetőségi tagok által visszahívható - 2 ember már kezdeményezheti a tisztségviselő újraválasztását - s helyette új személy választható. Egy vezetőségi tag több tisztséget is vállalhat.

Elnök

- DÖK ülésének levezetése

- A DÖK képviselete a nevelőtestület előtt, hivatalos fórumok előtt.

- Az aláírási jogot a DÖK nevében gyakorolja.

- A települési diákszervezettel való kapcsolattartás.

Alelnök

- Helyettesíti feladataiban a DÖK iskolai elnökét annak akadályoztatása esetén.

- Információk szervezője.

Gazdaságfelelős

- Pénzügyi beszámolót tart a DÖK éves költségvetéséről a diákközgyűlésen.

Kultúrfelelős

- A kultúrális tevékenység, intézményi és belső kapcsolatok szervezője ( színház, mozi stb…)

Sportfelelős

- Sportszervező a DSK vezetőjével különböző versenyek, táborok, kirándulások lebonyolításában

Helyettesítési rend

Az elnök helyettesítési rendjét a DÖK határozatban szabályozza.

A DÖK ülései

1. Alapegysége az intézmény, mely dönt az önkormányzathoz való kapcsolódásról.

2. Az iskolában  évente legalább egy alkalommal - lehetőleg októberben - diákközgyűlést kell szervezni a DÖK működésének és a tanulói jogok érvényesülésének áttekintése céljából, de szükség szerint a DÖK döntés alapján többször is tarthat.

3. A közgyűlés időpontját, helyét és napirendjét a kitűzött időpont előtt 15 nappal nyilvánosságra kell hozni.

4. A közgyűlés zárt ülés, a DMS tanár résztvételével, de bármely szavazati joggal rendelkező képviselő javaslatára a testület dönthet a nyílt ülésről.

5. A közgyűlésen minden tag egy szavazattal bír, az érvényes döntéshez 2/3-os jelenlét és a jelenlévők egyszerű szavazattöbbsége szükséges. 

6. A tanácskozás összehívása és vezetése a DÖK elnök feladata, kivételes esetekben a DÖK tagjai is kezdeményezhetik az ülés összehívását, illetve ha 5 tag írásban kéri a DÖK vezetőt.

7. A rendkívüli diákközgyűlés minden olyan esetben összehívható, ha a diákönkormányzat vagy az intézményvezető ezt szükségesnek tartja.

8. Az ülések napirendi pontjait az elnök egyeztetésével az elnök helyettes előkészíti. A DÖK elnök köteles összehívni a közgyűlést, ha a tagok 40%-a írásban kéri arra.
9. A vezetőség havonta tart ülést és irányítja a folyamatos tevékenységet.

10. A szabályzatokról döntést az osztályképviselők hoznak.

11. A döntés nyíltszavazással történik. 

12. A DÖK tagság tájékoztatása az osztályképviselő feladata.

A diákönkormányzat döntési jogai

1) saját működéséről, hatáskörei gyakorlásáról,

2) a diákönkormányzat működéséhez biztosított anyagi eszközök felhasználásáról,

3) egy tanítás nélküli munkanap programjáról,

4) az iskolai diákönkormányzat tájékoztatási rendszerének létrehozásáról és működte​téséről, valamint a tájékoztatási rendszer (iskolaújság, iskolarádió, stb.) szerkesztősége tanulói vezetőjének, munkatársainak megbízásáról,

5) a diákönkormányzat munkáját segítő nagykorú személy (DMS tanár) megválasztásáról,

6) a diákönkormányzat iskolaszéki képviselő(inek) megválasztásáról.

DÖK ülések jegyzőkönyvvezetése 

A jegyzőkönyv a diákönkormányzati gyűlések folyamán készült írásbeli nyilatkozat.

A jegyzőkönyvet a tagok által választott személy vezeti, melyet az ülés után egy hétre kell elkészítenie.

Tárolása az iskola titkárságán, melyhez csak a dök tagok és a DMS tanár férhet hozzá.

A diákok csak indokolt esetben tekinthetik meg a dök elnök engedélyével.

Tartalmaznia kell a megbeszélés napirendi pontjait és döntéseit, a helyét, az időpontját, a jegyzőkönyvvezető és a felszólalók nevét (max.:8-10 fő)

Fel kell tüntetni a határozatot, és legalább három hiteles aláírásnak szerepelni kell.

Levelezés:

A DÖK-nek érkező leveleket a titkárságon tárolják, és csak az illetékes személy, az elnök vagy szóbeli megbízás alapján az alelnök bonthatja fel.

Nyíregyháza, 2009. szeptember 24.

